Държавен вестник, бр. 66, 2014 г., стр. 125

БРОЙ  66	
Д Ъ Р Ж А В Е Н  В Е С Т Н И К 	
СТР.  125  
Към рубриката се отнасят и преболедувалите 
от ревматизъм в пристъп, които не се нуждаят 
от по-нататъшно болнично лечение и при кои­
то не са установени дефинитивни ревматични 
увреждания (клапни и миокардни).
Кандидатите за служители и Академията на 
МВР индивидуално се преценяват две години 
след преболедуването. Индивидуалната преценка 
включва степен и активност на ревматичния 
процес, честотата на рецидивите, вид и тежест 
на клапните поражения, ритъмни и проводни 
нарушения, тежест на сърдечната декомпенсация, 
увреждания на ЦНС.
Служителите в зависимост от характера на 
службата са ограничено годни за срок една 
година с противопоказания: работа на открито 
през зимните месеци, влага, тежки физически 
натоварвания, походи.
Хронични ревматични болести на сърцето. 
Клапни пороци
Към тази рубрика са включени: хроничен 
ревматичен перикардит, ревматична митрална 
стеноза, ревматична митрална инсуфициенция, 
ревматична митрална стеноза и инсуфициенция, 
ревматична аортна стеноза, ревматична аортна 
инсуфициенция, ревматична аортна стеноза и 
инсуфициенция, болести на други участъци на 
ендокарда и други ревматични кардиопатии.
Към група „а“ заболяванията с ІІ – ІV степен 
на сърдечна недостатъчност разрешават индиви­
дуална преценка само при служители по графа 
6, които извършват административна работа.
Към буква „б“ са включени сърдечни пороци 
без тези по буква „а“ със или без първа степен 
сърдечна недостатъчност. Кандидат-служителите 
по графи 1 и 4 са негодни, при графи 2 и 3 се 
следва индивидуална преценка. 
Служителите са годни със спазване на про­
тивопоказания – излагане на неблагоприятни 
атмосферни влияния и физически натоварвания.
Хипертонични болести
Тук спадат: есенциална хипертония, хиперто­
нична сърдечна болест, хипертонична бъбречна 
болест, вторична хипертония (реновазална и 
др.) и др.
Артериална хипертония (АХ) означава по­
вишено систолно и/или диастолно артериално 
налягане. За нормални стойности се приемат: 
за систолно – от 110 mmHg до 139 mmHg, а за 
диастолно – от 70 mmHg до 89 mmHg.
Измерването на кръвното налягане е основен, 
но не винаги решаващ диагностичен критерий за 
хипертоничната болест и еднократно установени 
повишени стойности на артериалното налягане 
(АН) не са меродавни за експертизата. 
Преди вземане на решение по годността за­
дължително се прави електрокардиограма(ЕКГ), 
изследване на очни дъна и бъбречна функция 
(протеинурия, серумен креатинин), а ехокарди­
ография (ЕхоКГ), велоергономичен тест (ВЕТ) 
и рентгенография на сърце се извършват по 
преценка на експертните органи.
Класификацията на артериалната хипертония 
по JNC 7 (Joint national comettee) е следната:
	
Систолно	
	
Диастолно
Оптимално	
<120	
и	
<80
Нормално	
120 – 129	
и/или	
80 – 84
Високо 
нормално	
130 – 139	
	
85 – 89
І степен 
хипертония	
140 – 159	
	
90 – 99
ІІ степен	
160 – 179	
	
100 – 109
ІІІ степен	
над/или=180	
	
>/=110
Изолирана 
систолна	
>/=140	
и	
<90
АХ І стадий
Няма обективни белези на органни промени, 
при лека степен АХ със стойности на систолно­
то артериално налягане 140 – 159 mmHg и/или 
стойности на диастолното артериално налягане 
90 – 99 mmHg; изолирана систолна хипертония 
се определя като такава при стойности на сис­
толното артериално налягане, по-високи или 
равни на 140 mmHg, и стойности на диастолното 
артериално налягане, по-ниски от 90 mmHg.
АХ ІІ стадий
Регистрира се поне един от следните белези 
за органно ангажиране: левокамерна хипер­
трофия, генерализирано или фокално стесне­
ние на ретиналните артерии, микроалбумину­
рия 30 – 300 мг/24ч и/или серумен креатинин 
(мъже 115 – 133 мкмол/л (1,3 – 1,5 мг/дл), жени 
107 – 124 мкмол/л (1,2 – 1,4 мг/дл), доказани 
атеросклеротични плаки на каротидни артерии, 
аорта, илиачна и феморална артерия:
а) умерена степен АХ:
Определя се за такава при стойности на сис­
толното артериално налягане 160 – 179 mmHg 
и/или стойности на диастолното артериално 
налягане 100 – 109 mmHg;
б) тежка степен АХ:
Определя се за такава при стойности на 
систолното артериално налягане, по-високи 
или равни на 180 mmHg и/или стойности на 
диастолното артериално налягане, по-високи 
или равни на 110 mmHg.
АХ ІІІ стадий
1. Регистрират се прояви на симптоми на 
органно увреждане на един или повече от при­
целните органи: 
а) сърце – ангина пекторис, миокарден ин­
фаркт, СН;
б) мозък – преходна мозъчна исхемия, мозъчен 
инсулт, хипертонична енцефалопатия;
в) очни дъна – ретинални хеморагии и ексу­
дати със или без едем на папилата;
г) б ъ бр ец и – с еру мен к р еат и н и н на д 
133 ммол/л (над 1,5 мг/дл) за мъже и над 
124 ммол/л (над 1,4 мг/дл) за жени, протеинурия 
над 300 мг/24 ч, бъбречна недостатъчност;
д) съдове – дисекираща аневризма, симптоми 
за артериално оклузивно заболяване.
Служителите с хипертонична болест ІІІ стадий 
(декомпенсиран) с трайно повишено артериално 
налягане, неподдаващо се на лечение, и настъ­
пили тежки, необратими органни изменения са 
негодни за работа в МВР.